คณะวิศวกรรมศาสตร์ มหาวิทยาลัยธุรกิจบัณฑิตย์
คณะวิศวกรรมศาสตร์ มหาวิทยาลัยธุรกิจบัณฑิตย์ ก่อตั้งขึ้นเมื่อวันที่ 1 พฤศจิกายน พ.ศ. 2537 เป็นคณะที่ตั้งขึ้นเป็นลำดับที่ 7 ของมหาวิทยาลัยธุรกิจบัณฑิตย์ ในสมัยที่ศาสตราจารย์ไพฑูรย์ พงศะบุตร เป็นอธิการบดี คณะเปิดรับนักศึกษารุ่นแรกในปีการศึกษา 2537 ขณะนั้นเปิดสอนระดับปริญญาตรี 2 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า และ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ โดยมีคณบดีท่านแรก คือ ดร.อาชอำพล ขัมพานนท์
ปัจจุบัน คณะวิศวกรรมศาสตร์ มหาวิทยาลัยธุรกิจบัณฑิตย์ เปิดดำเนินการสอนระดับปริญญาตรี 5 สาขาวิชา และปริญญาโท 3 สาขาวิชา ปริญญาเอก 1 สาขาวิชา
สีเลือดหมู เป็นสีประจำคณะวิศวกรรมศาสตร์ มหาวิทยาลัยธุรกิจบัณฑิตย์ และใช้เป็นสีประจำคณะวิศวกรรมศาสตร์ทุกสถาบัน เพลงแรงเลือดหมู เป็นเพลงประจำคณะวิศวกรรมศาสตร์ มหาวิทยาลัยธุรกิจบัณฑิตย์ ธงประจำคณะ เป็นธงสี่เหลี่ยมผืนผ้าสีเลือดหมู ตรงกลางมีดวงตราพระสิทธิธาดา (ตรามหาวิทยาลัย) ใต้ดวงตรามีชื่อคณะตามแนวโค้งของดวงตรา ขอบธงประดับด้วยพู่สีเหลือง ต้นไผ่ ต้นไม้ประจำคณะ และต้นไม้ประจำมหาวิทยาลัยธุรกิจบัณฑิตย์
รายนามคณบดีคณะวิศวกรรมศาสตร์ มหาวิทยาลัยธุรกิจบัณฑิตย์ ตั้งแต่ก่อตั้งจนถึงปัจจุบันมีดังนี้ [1]
รายนามคณบดีวาระการดำรงตำแหน่ง1. ดร.อาชอำพล ขัมพานนท์ปีการศึกษา 2537 - 25402. ผู้ช่วยศาสตราจารย์จุมพล พรหมพิทักษ์ปีการศึกษา 2541 - 25443. ผู้ช่วยศาสตราจารย์ ดร.บุญมาก ศิริเนาวกุล (ตำแหน่งวิชาการขณะนั้น)ปีการศึกษา 2545 - 25464. ผู้ช่วยศาสตราจารย์ชาลี โกมลสุทธิ์ปีการศึกษา 2547 (รักษาการ)5. ผู้ช่วยศาสตราจารย์ ดร.บงการ หอมนาน (ตำแหน่งวิชาการขณะนั้น)ปีการศึกษา 2548 - 2549 (รักษาการ)6. ผู้ช่วยศาสตราจารย์ ดร.ศุภรัชชัย วรรัตน์ปีการศึกษา 2550 - 25517. ผู้ช่วยศาสตราจารย์ ดร.นิตย์ เพ็ชรรักษ์ปีการศึกษา 2552 - 25548. อาจารย์ ดร.ชัยพร เขมะภาตะพันธ์ปีการศึกษา 2555 - ปัจจุบัน
ปริญญาตรีปริญญาโท หลักสูตรวิศวกรรมศาสตรบัณฑิต หลักสูตรวิศวกรรมศาสตรมหาบัณฑิต หลักสูตรวิทยาศาสตรมหาบัณฑิต
คณะวิศวกรรมศาสตร์มีความร่วมมือกับวิทยาลัยการประปาเพื่อจัดการเรียนการสอนในหลักสูตรปริญญาตรี "อุตสาหกรรมศาสตร์บัณฑิตระบบงานประปา" ซึ่งเป็นหลักสูตรแรกของมหาวิทยาลัยในประเทศไทยและในกลุ่มประเทศ AEC ทั่งนี้เพื่อรองรับความต้องการผู้ดูแลรับผิดชอบการทำงานในระบบน้ำและระบบประปาทั่วประเทศ สร้างผู้เชี่ยวชาญด้านระบบน้ำและประปาให้กับหน่วยงานทั้งภาครัฐ รัฐวิสาหกิจและหน่วยงานเอกชน
ภาควิชาการจัดการพลังงานได้ลงนามบันทึกข้อตกลงความร่วมมือโครงการนำร่องพัฒนาหลักสูตรผู้รับผิดชอบพลังงานสามัญสำหรับสถาบันอุดมศึกษา ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน เมื่อวันที่ 17 มิถุนายน พ.ศ. 2552 บัณฑิตสาขาวิชาการจัดการพลังงานสามารถเข้ารับการสอบเป็นผู้รับผิดชอบด้านพลังงาน PRE สามัญ หากผ่านการสอบตามข้อสอบมาตรฐานและเกณฑ์มาตรฐาน และมีสิทธิ์ได้รับวุฒิบัตรผู้รับผิดชอบด้านพลังงานจากกรมพัฒนาพลังงานทดแทนและอนุรักษ์พลังงาน ซึ่งมหาวิทยาลัยธุรกิจบัณฑิตย์เป็นมหาวิทยาลัยแห่งแรกในประเทศที่ได้ทำข้อตกลงในลักษณะนี้[2]
รางวัลชนะเลิศการแข่งขัน หุ่นยนต์ ABU Robot Contest Thailand 2013 ‘หุ่นยนต์พิทักษ์ รักโลกสีเขียว’ The Green Planet ระหว่างวันที่ 15 – 16 มิถุนายน 2556 ซึ่งจัดโดยสถานีโทรทัศน์โมเดิร์นไนน์ บริษัท อสมท จำกัด (มหาชน) ร่วมกับสำนักงานคณะกรรมการการอาชีวศึกษา และสมาคมส่งเสริมเทคโนโลยี (ไทย-ญี่ปุ่น) ที่เมืองทองธานี ทีมลูกเจ้าแม่คลองประปา The Best Seed ได้รับเกียรติเป็นตัวแทนประเทศไทยเข้าร่วมการแข่งขัน ABU Asia-Pacific Robot Contest 2013 ณ เมือง Danang Vietnam รางวัลรองชนะเลิศอันดับ 2 การแข่งขัน หุ่นยนต์ ABU Robot Contest Thailand 2013 ‘หุ่นยนต์พิทักษ์ รักโลกสีเขียว’ The Green Planet ระหว่างวันที่ 15 – 16 มิถุนายน 2556 ซึ่งจัดโดยสถานีโทรทัศน์โมเดิร์นไนน์ บริษัท อสมท จำกัด (มหาชน) ร่วมกับสำนักงานคณะกรรมการการอาชีวศึกษา และสมาคมส่งเสริมเทคโนโลยี (ไทย-ญี่ปุ่น) ที่เมืองทองธานี ทีมลูกเจ้าแม่คลองประปา The Together รางวัลรองชนะเลิศอันดับ 1 จากการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2556 ‘โลกสีเขียว’ The Green Planet ระหว่างวันที่ 18 – 19 พฤษภาคม 2556 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The Together รางวัลรองชนะเลิศอันดับ 2 จากการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2556 ‘โลกสีเขียว’ The Green Planet ระหว่างวันที่ 18 – 19 พฤษภาคม 2556 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The Best Seed
รางวัล The Second Highest Record, New Challenge Category จากการแข่งขัน Soichiro Honda Cup 2012 ระหว่างวันที่ 14 – 16 กันยายน 2555 จัดโดยบริษัท Honda ที่สนามแข่งรถนานาชาติ Twin Ring Moteki Circuit, Japan ทีม Juk Jao Mae Khlong Prapa รางวัลรองชนะเลิศอันดับ 2 จากการแข่งขัน หุ่นยนต์นานาชาติ ABU Asia-Pacific Robot Contest Hong Kong 2012 ‘พิชิตขุนเขา ชิงชัยซาลาเปาแห่งสันติภาพ’ Peng On Dai Gat ระหว่างวันที่ 18 – 19 สิงหาคม 2555 ซึ่งจัดโดยสหภาพวิทยุและโทรทัศน์แห่งภูมิภาคเอเชียและแปซิฟิก (Asia-Pacific Broadcasting Union) ที่เขตปกครองพิเศษฮ่องกง ทีมลูกเจ้าแม่คลองประปา The Remaker รางวัลสถิติสูงที่สุดระดับเอเชีย Shell-EcoMarathon Asia 2012 ประเภทรถต้นแบบ Alternative Gasoline Fuel Award for Prototype Car แข่งขันระหว่างวันที่ 3 – 7 กรกฎาคม 2555 ซึ่งจัดโดยบริษัท Royal Dutch Shell ร่วมกับกระทรวงพลังงาน ประเทศมาเลเซีย ที่สนามแข่งรถนานาชาติเซปัง ทีม Juk Jao Mae Khlong Prapa รางวัลชนะเลิศการแข่งขัน หุ่นยนต์ ABU Robot Contest Thailand 2012 ‘พิชิตขุนเขา ชิงชัยซาลาเปาแห่งสันติภาพ’ Peng On Dai Gat ระหว่างวันที่ 16 – 17 มิถุนายน 2555 ซึ่งจัดโดยสถานีโทรทัศน์โมเดิร์นไนน์ บริษัท อสมท จำกัด (มหาชน) ร่วมกับสำนักงานคณะกรรมการการอาชีวศึกษา และสมาคมส่งเสริมเทคโนโลยี (ไทย-ญี่ปุ่น) ที่เมืองทองธานี ทีมลูกเจ้าแม่คลองประปา The Remaker ได้รับเกียรติเป็นตัวแทนประเทศไทยเข้าร่วมการแข่งขัน ABU Asia-Pacific Robot Contest 2012 ณ Hong Kong รางวัลชนะเลิศจากการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2555 ‘พิชิตขุนเขา ชิงชัยซาลาเปาแห่งสันติภาพ’ Peng On Dai Gat ระหว่างวันที่ 19 – 20 พฤษภาคม 2555 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The Remaker รางวัล TPA Robot of the Year จากการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2555 ‘พิชิตขุนเขา ชิงชัยซาลาเปาแห่งสันติภาพ’ Peng On Dai Gat ระหว่างวันที่ 19 – 20 พฤษภาคม 2555 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The Excellence รางวัลสถิติสูงสุด จากการแข่งขัน Honda Econo Power Contest 14 ในประเภทรถประดิษฐ์ ได้รับถ้วยรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี และรางวัลสถิติสูงสุดอันดับที่ 1 ระดับอุดมศึกษา 17 – 19 กุมภาพันธ์ 2555 จัดโดยบริษัท เอ.พี. ฮอนด้า จำกัด ร่วมกับกรมอาชีวศึกษา กระทรวงศึกษาธิการ ณ ริมทะเลสาบ เมืองทองธานี ทีม ลูกเจ้าแม่คลองประปา The Original
รางวัลชนะเลิศและ Best Idea จากการแข่งขัน หุ่นยนต์นานาชาติ ABU Asia-Pacific Robot Contest Thailand 2011 ‘ลอยกระทง จุดประกายความสุขด้วยมิตรภาพ’ Loy Krathong, Lighting Happiness with Friendship ระหว่างวันที่ 26 - 29 สิงหาคม 2554 ซึ่งจัดโดยสหภาพวิทยุและโทรทัศน์แห่งภูมิภาคเอเชียและแปซิฟิก (Asia-Pacific Broadcasting Union) ที่กรุงเทพมหานคร ทีมลูกเจ้าแม่คลองประปา The Limited รางวัลสถิติสูงที่สุดระดับเอเชีย Shell-EcoMarathon Asia 2011 ประเภทรถต้นแบบ Combustion Grand Prize for Prototype Car และ Alternative Gasoline Fuel Award for Prototype Car แข่งขันระหว่างวันที่ 6 – 9 กรกฎาคม 2554 ซึ่งจัดโดยบริษัท Royal Dutch Shell ร่วมกับกระทรวงพลังงาน ประเทศมาเลเซีย ที่สนามแข่งรถนานาชาติเซปัง ทีม Juk Jao Mae Khlong Prapa รางวัลชนะเลิศการแข่งขัน หุ่นยนต์ ABU Robot Contest Thailand 2011 ‘ลอยกระทง จุดประกายความสุขด้วยมิตรภาพ’ Loy Krathong, Lighting Happiness with Friendship ระหว่างวันที่ 11 – 12 มิถุนายน 2554 ซึ่งจัดโดยสถานีโทรทัศน์โมเดิร์นไนน์ บริษัท อสมท จำกัด (มหาชน) ร่วมกับสำนักงานคณะกรรมการการอาชีวศึกษา และสมาคมส่งเสริมเทคโนโลยี (ไทย-ญี่ปุ่น) ที่เมืองทองธานี ทีมลูกเจ้าแม่คลองประปา The Limited ได้รับเกียรติเป็นตัวแทนประเทศไทยเข้าร่วมการแข่งขัน ABU Asia-Pacific Robot Contest 2011 ณ กรุงเทพมหานคร รางวัลเทคนิคยอดเยี่ยมจากการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2554 ‘จุดประกายแห่งความสุขด้วยมิตรภาพ’ Lighting Happiness with Friendship ระหว่างวันที่ 21 – 22 พฤษภาคม 2554 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The Limited รางวัลชนะเลิศจากแข่งขัน TESA Thailand Design Challenge 2011 ในหัวข้อ “การออกแบบระบบแจ้งเหตุฉุกเฉินอัตโนมัติ สำหรับผู้พิการและสูงอายุ” จัดโดยสมาคมสมองกลฝังตัวไทย (Thai Embedded Systems Association) ร่วมกับสมาคมระบบขนส่งและจราจรฉัจฉริยะไทย (Thailand Intelligent Transport Systems Association) วันที่ 26 มีนาคม 2554 ทีม After Shock
รางวัล Best Design Award จากการแข่งขัน iNexus Thailand 2010 วันที่ 3 ธันวาคม 2553 ซึ่งจัดโดยสถาบันเทคโนโลยีแห่งเอเชีย ร่วมกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ ณ AIT Conference Center (AITCC) ทีมลูกเจ้าแม่คลองประปา The Limited รางวัล Best Idea Award จากการแข่งขัน ABU Asia-Pacific Robot Contest 2010 Cairo ระหว่างวันที่ 19 – 24 กันยายน 2553 ซึ่งจัดโดยสหภาพวิทยุและโทรทัศน์แห่งภูมิภาคเอเชียและแปซิฟิก (Asia-Pacific Broadcasting Union) ที่กรุงไคโร ประเทศอียิปต์ ทีมลูกเจ้าแม่คลองประปา The OMEGA 3 รางวัลสถิติสูงสุดอันดับ 1 จากการแข่งขัน Honda Econo Power Contest 12 ในประเภทรถประดิษฐ์ ระดับประชาชนทั่วไป 27 – 28 สิงหาคม 2553 จัดโดยบริษัท เอ.พี. ฮอนด้า จำกัด ร่วมกับกรมอาชีวศึกษา กระทรวงศึกษาธิการ ที่กรมทหารราบที่ 11 รักษาพระองค์ ทีม OMEGA ECU รางวัลชนะเลิศการแข่งขัน หุ่นยนต์ ABU Robot Contest Thailand 2010 ‘บุกอารยธรรมอียิปต์ พิชิตมหาพีระมิดแห่งกิซา’ Robo-Pharaohs Build Pyramids ระหว่างวันที่ 12 – 13 มิถุนายน 2553 ซึ่งจัดโดยสถานีโทรทัศน์โมเดิร์นไนน์ บริษัท อสมท จำกัด (มหาชน) ร่วมกับสำนักงานคณะกรรมการการอาชีวศึกษา และสมาคมส่งเสริมเทคโนโลยี (ไทย-ญี่ปุ่น) ที่เมืองทองธานี ทีมลูกเจ้าแม่คลองประปา The OMEGA 3 ได้รับเกียรติเป็นตัวแทนประเทศไทยเข้าร่วมการแข่งขัน ABU Asia-Pacific Robot Contest 2010 ณ ประเทศอียิปต์ รางวัลชนะเลิศการแข่งขัน หุ่นยนต์ ส.ส.ท. ชิงแชมป์ประเทศไทย ประจำปี 2553 ‘บุกอารยธรรมอียิปต์ พิชิตมหาพีระมิดแห่งกิซา’ Robo-Pharaohs Build Pyramids ระหว่างวันที่ 5 – 6 มิถุนายน 2553 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) ที่เดอะมอลล์ บางกะปิ ทีมลูกเจ้าแม่คลองประปา The OMEGA 3 รางวัลชมเชย ผลงาน ‘รถพลังงานไฮบริด’ จากการแข่งขันผลงานนวัตกรรมจากพลังงานทางเลือกเพื่อชุมชนพอเพียง ในงานวิศวกรรมแห่งชาติ 2553 ระหว่างวันที่ 19 – 21 กุมภาพันธ์ 2553 จัดโดยวิศวกรรมสถานแห่งประเทศไทย ในพระบรมราชูปถัมภ์ การไฟฟ้าฝ่ายผลิตแห่งประเทศไทย และกรมพัฒนาพลังงานทดแทนและอนุรักษ์พลังงาน ณ ศูนย์แสดงสินค้าและการประชุมนานาชาติกรุงเทพ (ไบเทค) ทีม Green Auto Team
ทีมลูกเจ้าแม่คลองประปา All Star Team รางวัล Special award (Panasonic System Solutions Japan Co., Ltd.) จากการแข่งขัน ABU Asia-Pacific Robot Contest 2009 Tokyo ระหว่างวันที่ 20 – 24 สิงหาคม 2552 ซึ่งจัดโดยสหภาพวิทยุและโทรทัศน์แห่งภูมิภาคเอเชียและแปซิฟิก (Asia-Pacific Broadcasting Union) ที่กรุงโตเกียว ประเทศญี่ปุ่น ทีมลูกเจ้าแม่คลองประปา All Star Team ได้รับรางวัลชนะเลิศ จากการแข่งขันหุ่นยนต์ ABU ชิงชนะเลิศประเทศไทย ประจำปี 2552 จัดโดย บริษัท อสมท จำกัด (มหาชน) เมื่อวันที่ 14 มิถุนายน 2552 และเป็นตัวแทนประเทศไทยไปแข่งขันรายการ ABU Asia-Pacific Robot Contest ณ ประเทศญี่ปุ่น ทีมลูกเจ้าแม่คลองประปา ได้รับรางวัลรองชนะเลิศอันดับสอง จากการแข่งขันหุ่นยนต์ ABU ชิงชนะเลิศประเทศไทย ประจำปี 2552 จัดโดย บริษัท อสมท จำกัด (มหาชน) เมื่อวันที่ 14 มิถุนายน 2552 ทีมลูกเจ้าแม่คลองประปา All Star Team ได้รับรางวัล Special Award (Panasonic System Solutions Japan CO., Ltd.) ในร่วมการแข่งขัน ABU Asia-Pacific Robot Contest 2009 ณ กรุงโตเกียว ประเทศญี่ปุ่น เมื่อวันที่ 22 สิงหาคม 2552 รางวัลนวัตกรรมสร้างสรรค์ดีเด่น Outstanding Innovation จากผลงาน “เครื่องตั้งลูกกอล์ฟพลังงานแสงอาทิตย์” ในงาน World Alternative Energy Sciences Expo 2009 จัดโดยกระทรวงวิทยาศาสตร์และเทคโนโลยี เมื่อวันที่ 8 มีนาคม 2552 รางวัลรองชนะเลิศอันดับหนึ่ง จากรายการ MV Turn on your style by Sony Walkman จัดโดย Sony Walkman เมื่อวันที่ 10 เมษายน 2552
รางวัลชนะเลิศ จากการประกวดภาพยนตร์สั้น งานคอนเสิร์ท "I don't know" จัดโดย กรีนพีช เอเชียตะวันออกเฉียงใต้ เมื่อวันที่ 15 มีนาคม 2551 ทีมลูกเจ้าแม่คลองประปา ได้รับรางวัลรองชนะเลิศอันดับสอง ในการแข่งขันหุ่นยนต์ ส.ส.ท. ชิงแชมป์ประเทศไทย ประจำปี 2551 จัดโดยสมาคมส่งเสริมเทคโนโลยีไทย-ญี่ปุ่น เมื่อวันที่ 1 มิถุนายน 2551
การเดินทางมาคณะวิศวกรรมศาสตร์ มหาวิทยาลัยธุรกิจบัณฑิตย์ สามารถเดินทางมาได้ดังนี้
1. ทางถนนประชาชื่น (ประตูหน้ามหาวิทยาลัย) รถประจำทางที่ผ่าน ได้แก่ สาย 24[3], สาย 66[4], และ สาย 70[5]
2. ทางถนนงามวงศ์วาน (ประตูหลังมหาวิทยาลัย) เข้าทางซอยชินเขต 1 หรือซอยชินเขต 2
3. ทางถนนวิภาวดีรังสิต (ประตูหลังมหาวิทยาลัย) เข้าทางสนามกอล์ฟราชพฤกษ์ (นอร์ธปาร์ค)
หมวดหมู่:มหาวิทยาลัยธุรกิจบัณฑิตย์ ธุรกิจบัณฑิตย์